# פיטר קוסגרוב

פיטר קוסגרוב
Peter Cosgrove|  |
|
לידה |
28 ביולי 1947 (בן 78) סידני, ניו סאות' ויילס, אוסטרליה |
|
שם מלא |
פיטר ג'ון קוסגרוב |
|
שם לידה | Peter John Cosgrove  |
|
מדינה | אוסטרליה אוסטרליה |
|
השכלה | * אוניברסיטת קווינסלנד
* המכללה הצבאית המלכותית
 |
|
תקופת פעילות |
1965–2005 (כ־40 שנה)  |
|
מפלגה |
ללא שיוך פוליטי |
|
השקפה דתית |
נצרות קתולית  |
|
בת זוג |
לין פיין |
|
פרסים והוקרה | * קצין בלגיון הכבוד
* המדליה הלאומית (16 באוקטובר 1980)
* מסדר ג'ון הקדוש
* איש השנה של אוסטרליה (2001)
* הצלב הגדול של מסדר הנסיך אנריקה (5 באפריל 2002)
* הצלב הגדול של מסדר המשחרר הגנרל סן מרטין (9 באוגוסט 2016)
* הצלב הגדול של מסדר החירות (5 ביולי 2018)
* מפקד במסדר הוויקטוריאני המלכותי (12 באוגוסט 2019)
* חבר מסדר אוסטרליה (26 בינואר 1985)
* אביר במסדר אוסטרליה (28 במרץ 2014)
* מפקד בלגיון ההצטיינות
* הצלב הצבאי (12 בפברואר 1971)
* חבר במסדר אוסטרליה (25 במרץ 2000)
* אביר הצלב הגדול של מסדר הקדוש גרגוריוס
* לגיון ההצטיינות של ארצות הברית בדרגת לגיונר
* מדליית יובל המאה האוסטרלית (1 בינואר 2001)
* עמית במסדר ההצטיינות של ניו זילנד (5 ביוני 2000)
 |
|

המושל הכללי של אוסטרליה ה־26|
28 במרץ 2014 – 1 ביולי 2019 (5 שנים ו־3 חודשים) |
| מונרך בתקופה |
אליזבת השנייה |
|
→ קוונטין ברייסדייוויד הארלי ← |

 |
|
שירות צבאי |
|
השתייכות | אוסטרליה צבא אוסטרליה |
|
דרגה |  גנרל |
|
1965–2005 (כ־40 שנה) |
|
תפקידים בשירות |
| * מפקד הגדוד הראשון של הרגימנט האוסטרלי המלכותי
* מפקד הבריגדה השישית
* מפקד הדיוויזיה הראשונה
* מפקד הכוח הבינלאומי למזרח טימור
* מפקד צבא אוסטרליה
* ראש המטה הכללי של כוחות ההגנה של אוסטרליה
 |
|
פעולות ומבצעים |
|
מלחמת וייטנאם |
|
עיטורים |
|
הצלב הצבאי |

גנרל סר **פיטר ג'ון קוסגרוב** (באנגלית: **Peter John Cosgrove**; נולד ב-28 ביולי 1947) הוא קצין בכיר לשעבר בצבא אוסטרליה, שכיהן ממרץ 2014 ועד יולי 2019 כמושל הכללי ה-26 של אוסטרליה.

קוסגרוב הוא בוגר הקולג' הצבאי המלכותי בדנטרון. הוא לחם במלחמת וייטנאם, שם הוענק לו ב-1971 עיטור הצלב הצבאי. בין השנים 1983–1984 הוא פיקד על הגדוד הראשון של הרגימנט האוסטרלי המלכותי (1 RAR). בהמשך הוא פיקד על הבריגדה השישית ועל הדיוויזיה הראשונה. קוסגרוב התבלט ב-1999, כאשר הוא שימש כמפקד הכוח הבינלאומי למזרח טימור (INTERFET), שעסק במשימת שמירת שלום במהלך מעברה של המדינה הצעירה לעצמאות.

קוסגרוב היה מפקד צבא אוסטרליה בין השנים 2000–2002 ולאחר מכן ראש כוחות ההגנה של אוסטרליה בשנים 2002–2005. הוא פרש משירות פעיל לאחר סיום תפקידו כראש כוחות ההגנה ולאחר מכן שימש כמנהיג כוח המשימה לשיקום היישובים בקווינסלנד מנזקי סופת הציקלון "לארי" ב-2006. בינואר 2014 הוכרז על בחירתו של קוסגרוב כיורשה של קוונטין ברייס בתפקיד המושל הכללי של אוסטרליה. ב-28 במרץ 2014 הוא הושבע לתפקידו והוענק לו תואר אביר מסדר אוסטרליה.

## ראשית חייו והקריירה הצבאית

קוסגרוב נולד בסידני ולמד שם בבית ספר תיכון. בסיום לימודיו, הוא הלך בעקבות אביו, שהיה נגד בצבא אוסטרליה וב-1965 הוא נכנס להכשרה בקולג' הצבאי המלכותי בדנטרון. ב-11 בדצמבר 1968 הוא הוסמך כקצין בדרגת לוטננט והוצב לחיל הרגלים. ב-3 באוגוסט 1969 הוא הגיע לווייטנאם והוצב בגדוד התשיעי של הרגימנט האוסטרלי המלכותי. ב-10 באוקטובר הוא פיקד על מחלקה חמש, פלוגה B של הגדוד. המחלקה איתרה מערכת בונקרים באזור, שבשל קרבתה לכוחות בעלות הברית, היה קושי לכבשה ללא סיוע של אש בלתי ישירה. במקום זאת, הוא הוביל את המחלקה למתקפה על הבונקרים בלי סיוע, כבש את מערכת הבונקרים כשהוא הורג או פוצע לפחות ארבעה אנשי אויב, בלי שהוא סופג אבדות כלשהן. ב-16 באוקטובר אתרה המחלקה מערכת בונקרים נוספת שאוישה על ידי מחלקת אויב. קוסגרוב הוביל באופן שקט את מחלקתו לתקיפה. התקיפה הפתיעה באופן מוחלט את האויב וגרמה לאנשיו להימלט על נפשם, כשהם משאירים מאחוריהם, כמויות גדולות של מזון, של אספקה ושל מסמכים. ביום המחרת, באותה מערכת בונקרים, התקרב כוח של האויב לאגף הימני והתגלה על ידי הזקיף. ביודעו ששאר הכוח היה עסוק במשימות אחרות, רץ קוסגרוב לאזור ההתקלות ובאופן אישי פתח באש על האויב. כתוצאה מכך, נהרגו שני לוחמי אויב ונתפשו כלי נשק ואריזות מזון. על מעשיו אלה עוטר קוסגרוב בעיטור הצלב הצבאי. ב-1980 הוענקה לו המדליה הלאומית (National Medal) האוסטרלית. באמצע שנות השמונים הוא פיקד על הגדוד הראשון של הרגימנט האוסטרלי המלכותי.

קוסגרוב זכה לתהילה לאומית ב-1999, כאשר כקצין בדרגת מייג'ור גנרל הוא פיקד על הכוחות הבינלאומיים למשימת שמירת השלום במזרח טימור (INTERFET). הצלחת המשימה עשתה אותו לאחד המפקדים הצבאיים האהודים והמכובדים ביותר באוסטרליה. ב-2000 הוא הועלה בדרגה ללוטננט גנרל ומונה להיות מפקד צבא אוסטרליה. בשנת 2001, זכה בתואר 'איש השנה של אוסטרליה'. ב-2002 הוא הועלה לדרגת גנרל ומונה להיות ראש כוחות ההגנה של אוסטרליה. ב-3 ביולי 2005, עם סיום תפקידו כראש כוחות ההגנה, פרש קוסגרוב משירות צבאי.

## משימת השיקום בקווינסלנד

ב-23 במרץ 2006 נבחר קוסגרוב על ידי ממשלת קווינסלנד לעמוד בראש כוח המשימה לבנייה מחדש של היישובים שניזוקו על ידי סופת הציקלון "לארי", שהייתה בדרגה 5 והחריבה את אזור איניספייל שבצפון המדינה. "מתוך הכרה בתרומה החשובה של גנרל קוסגרוב לקהילה של צפון קווינסלנד בעקבות הסופה לארי", הודיעה ב-11 באוקטובר 2008 ראש ממשלת קווינסלנד, אנה בליי, שאחד הפרברים החדשים של טאונסוויל, יקרא על שמו של קוסגרוב.

בשנים שלאחר שירותו הצבאי כיהן קוסגרוב גם כחבר במועצות המנהלים של חברות שונות, בין השאר, בין השנים 2005–2014, במועצת המנהלים של חברת התעופה קוואנטס. בין השנים 2010–2014 הוא שימש כנגיד האוניברסיטה הקתולית של אוסטרליה.

## המושל הכללי של אוסטרליה

ב-28 בינואר 2014, הודיע ראש ממשלת אוסטרליה, טוני אבוט שהמלכה קיבלה את עצתו למנות את פיטר קוסגרוב לתפקיד המושל הכללי של אוסטרליה לאחר סיום כהונתה של קוונטין ברייס במרץ. ב-25 במרץ הודיע אבוט שהמלכה אישרה את חידושו של התואר אביר או גבירה של מסדר אוסטרליה (תואר שבוטל ב-1986 על ידי המלכה בעצתו של בוב הוק), ושהמושל הכללי יכהן בתוקף תפקידו כאביר הראשי או הגבירה הראשית של המסדר. החל מאותו יום החלה ברייס, שכיהנה עדיין כמושלת הכללית, לשמש כגבירה הראשית הראשונה של המסדר. ב-28 במרץ החליף אותה קוסגרוב בתפקיד זה והושבע כמושל הכללי ה-26 של אוסטרליה. באותו יום הוא קיבל את התואר סר פיטר קוסגרוב.

ב-30 בספטמבר 2016 ייצג קוסגרוב את אוסטרליה בטקס ההלוויה של שמעון פרס בחלקת גדולי האומה בהר הרצל בירושלים.

ב-1 ביולי 2019 הוחלף קוסגרוב בתפקידו על ידי דייוויד הארלי.

## חיים אישיים

קוסגרוב נשוי מאז 1976 ללין פיין. לזוג שלושה בנים ולפני המעבר למעון המושל הכללי בקנברה הם התגוררו בסידני. קוסגרוב הוא בן הדת הקתולית ומשתתף לעיתים במיסות בקתדרלת סנט כריסטופר בקנברה.

## קישורים חיצוניים

 מדיה וקבצים בנושא **פיטר קוסגרוב** בוויקישיתוף
* מידע מאתר מרכז זיכרון המלחמה האוסטרלי
* מידע מאתר www.diggerhistory.info

## הערות שוליים